Document ID: /fineweb-2-swissfilter-quality_10-filterrobots/filtered/02038.jsonl.gz/6519

La Confederaziun ha plans per la collavuraziun internaziunala per ils proxims onns. Per realisar la Strategia èn prevesì 11,5 milliardas francs per ils onns 2025 fin 2028. Ina gronda part duai esser per l'Ucraina e la protecziun dal clima.
Avant dus mais ha il Cussegl federal prendì la decisiun da basa. Uss ha il Departament federal d'affars exteriurs ed il departament d'economia lantschà la consultaziun publica en chaussa. Il parlament decida lura davart la direcziun da la collavuraziun internaziunala.
Per la strategia actuala dal 2021 fin 2024 ha il parlament concedì 11,3 milliardas. Per ils proxims onns duai quai pia esser 200 milliuns dapli. Per il sustegn da l'Ucraina èn planisadas 1,5 milliardas e per cumbatter la midada dal clima èn prevesids 1,6 milliardas francs.